open-index/open-wikipedia-markdown huggingface dataset:
Concordia (forskningsstasjon)

**Concordia** er en forskningsstasjon i Antarktis, beliggende 3&nbsp;233 moh. på Dome C på Antarktisplatået. Stasjonen åpnet i 2005 og drives i fellesskap av Frankrike og Italia.

Concordia er den tredje permanente helårsstasjonen på antarktisplatået ved siden av, Vostok (Russland) og Amundsen-Scott-basen på Sydpolen (USA). Stasjonen ligger 1&nbsp;200 kilometer fra kysten, 560 km fra Vostok og 1670 km fra Sydpolen i Australias kravområde i Antarktis, Australian Antarctic Territory.

## Historie

Frankrike vedtok i 1992 å anlegge en ny forskningsstasjon på antarktisplatået og Italia sluttet seg senere til prosjektet. I 1996 etablerte en fransk-italiensk gruppe en sommerleir på Dome C. Hovedformålene med leiren var logistisk støtte til European Project for Ice Coring in Antarctica (EPICA) og bygging av den permanente forskningsstasjonen. Helårsstasjonen Concordia stod ferdig til vinteren 2005, da en bemanning på 13 overvintret.

## Adkomst

Mesteparten av forsyningene sendes langs traversen fra den franske stasjonen Dumont d'Urville. Transporten bruker syv til tolv dager på de 1&nbsp;200 kilometerne, avhengig av værforholdene. Personell og lett gods fraktes inn med Twin Otter-fly fra Dumont d'Urville eller fra den italienske stasjonen Zucchelli.

## Klima
Dome C er en av de kaldeste plasser på jorda. Temperaturen kryper sjelden over –25°C om sommeren og kan falle under –80°C om vinteren. Årsgjennomsnittstemperaturen er –54,5°C. Luftfuktigheten er lav og det er lite nedbør i løpet av året.

Dome C opplever ikke de katabatiske vindene som er typiske for kontinentets kystregioner. Dette skyldes den høye beliggenheten og distansen fra kantene av antarktisplatået. Typisk vindhastighet om vinteren er rundt 3 m/s.

## Forskning
### Glasiologi
På 1970-tallet gjennomførte grupper fra en rekke land iskjerneboring ved Dome C. 

På 1990-tallet ble Dome C valgt for dypboring av iskjerner i EU-prosjektet European Project for Ice Coring in Antarctica (EPICA). Boring ved Dome C startet i 1996 og ble fullført i desember 2004, etter å ha nådd en dybde på 3&nbsp;270 meter, 5 meter over berggrunnen. Alderen til den eldste isen er anslått å være om lag 900&nbsp;000 år.

### Astronomi
Concordia har blitt identifisert som en egnet lokalitet for ekstremt nøyaktige astronomiske observasjoner, blant annet på grunn av den klare atmosfæren over Antarktis, lav infrarød stråling og lite skyer.

## Referanser


## Eksterne lenker
* 
* Concordia Base
Spectre M4

**Spectre** er en italiensk maskinpistol som ble produsert på SITES-fabrikken i Torino.

Den er designet av Roberto Teppa og Claudio Gritti på midten av 1980-tallet. Produksjonen stoppet i 1997 da fabrikken ble stengt, men det ble produsert et mindre antall i Sveits via Greco Sport S.A. frem til 2001.

Spectre ble brukt av det sveitsiske militære og italienske spesialstyrker, og har også blitt eksportert til andre land.

Våpenet er lett og kompakt, designet for rask ild i nærkamp på kort avstand. Den kommer i fire modeller som alle har topp-foldestokk og med mulighet for frontgrep foran magasinfestet. Våpenet har mekanisme med masseretardert sluttstykke og skyter med lukket sluttstykke. Det komme med spesialbygde fireraders våpenmagasiner med kapasitet til 50 patroner, men kan også bruke vanlige magasiner. Den er kamret for ammunisjon i kaliber 9 x 19 mm Luger.
SITES

**Società Italiana Tecnologie Speciali S.p.A. (SITES)** var en italiensk våpenprodusent med fabrikk i Torino, Italia.

Den er kjent for å ha produsert maskinpistolen Spectre M4 fra ca. 1985 til 1997, da fabrikken ble nedlagt.
Lucene

**Apache Lucene** er et fri/åpen kildekode programvarebibliotek for informasjonsgjenfinning, opprinnelig utviklet i programmeringsspråket Java av Doug Cutting. Lucene støttes av Apache Software Foundation og utgis under Apache programvarelisens. 

Lucene har blitt portert til andre programmeringsspråk inkludert Delphi, Perl, C#, C++, Python, Ruby og PHP. 

## Historie
Lucene ble opprinnelig skrevet av Doug Cutting i 1999. Den var opprinnelig tilgjengelig for nedlasting fra sin hjemmeisde på SourceForge. Siden ble den en del av Apache Software Foundations Jakarta produktfamilie av åpen/fri kildekode skrevet i Java. Dette skjedde i september 2001. Lucene ble et eget toppnivås Apache prosjekt i februar 2005. I 2010 ble Solr og Lucene slått sammen til en kodebase. Gjennom årene har Lucene inkludert en rekke underprosjekter som for eksempel Lucene Java, Droids, Lucene.Net, Lucy, Mahout, Solr, Nutch, Open Relevance Project, PyLucene og Tika. De fleste av disse, inkludert Solr er siden flyttet ut som separate Apache-prosjekter.

## Egenskaper og bruk
Lucene egner seg for enhver applikasjon som trenger full-tekst indeksering og søk, og Lucene har generelt blitt anerkjent for sin anvendelse i implementeringen av Internett søkemotorer og lokalt søk på separate nettsteder. Lucene er motoren i flere mer komplette søkemotorer for ulike formål, blant annet Solr, Nutch og Attivio AIE.

Sentralt i Lucene's logiske arkitektur er ideen om et **dokument** som inneholder **felter** med tekst. Denne fleksibiliteten gjør at Lucene's API er uavhengig av fil-format. Tekst på formatene PDFer, HTML, Microsoft Word, OpenDocument m.fl. kan alle indekseres så lenge tekstlig informasjon kan trekkes ut.

## Prosjekter basert på Lucene
Lucene er i seg selv kun et indekserings- og søke-bibliotek, og inneholder ikke søkerobot eller funksjonalitet for tolkning av HTML. Men det finnes flere prosjekter som utvider Lucenes funksjonalitet:
* Apache Nutch tilbyr vevgjennomgang (vev crawling) og parsing av HTML
* Apache Solr – er en komplett søkemotor-tjener, utgitt som åpen kildekode
* ElasticSearch – er en komplett søkemotor-tjener
* Compass er et Java søkemotor-rammeverk bygget på toppen av Lucene.

## Tilgang på kompetanse
Det er et levende utvikler- og bruker-miljø rundt Lucene, som raskt og effektivt kan svare på spørsmål eller rette feil. Det er også flere ulike kommersielle konsulentfirmaer som kan tilby kursing, konsulenthjelp, skreddersøm/videreutvikling og support-kontrakter.

## Se også
* Hadoop
* Nutch
* Solr

## Referanser


## Bibliografi
* 
* 

## Eksterne lenker
* 
*  Compass project 
*  Lucene FAQ
*  Luke – Lucene Index Toolbox
VV Cephei

**VV Cephei** er en dobbeltstjerne som man finner i stjernebildet Kefeus, omtrent  fra Jorden.

VV Cephei A er en rød superstjerne og den nest største stjernen i Melkeveien etter VY Canis Majoris. Stjernens diameter er  ganger solens, slik at den ville rekke forbi Jupiters bane og nærme seg Saturns bane, om den ble plassert der sola er nå. Stjernes masse er ukjent, men beregninger viser mellom 25-40 solmasser opp til 100 solmasser.

VV Cephei B kretser sammen med VV Cephei A med en middelavstand på 25 astronomiske enheter. Kretsløpet tar 20,3 år.  har en diameter 10 ganger solens.

## Referanser
;Noter


;Tidsskriftsartikler, nettutgivelser o.l.


## Eksterne lenker
*
London Road Stadium

**London Road Stadium** (også kalt Weston Homes Stadium av sponsormessige årsaker til og med 2030) er et fotballstadion i Peterborough, England. Den ble bygget i 1913, og er Peterborough Uniteds hjemmebane.

## Historikk
Stadionet ble bygget og åpnet på tidlig 1890-tall og hadde bare en ståtribune i tre med plass til 250 tilskuere. I starten var det kjent som *South Ward* og var eid av kommunen og brukt av en nedlagt klubb som het Rovers inntil 1897/98-sesongen.

Det var flere klubber som brukte banen og i 1899/1900-sesongen overtok Peterborough Town leien og bruken av stadion inntil 1906. Da flyttet de ut og Fletton United flyttet inn. I 1923 ble Fletton United stemt inn i Southern Football League og endret navnet til Peterborough & Fletton United. De utvidet tribunen fra en kapasitet på 250 til 650. Dette laget ble oppløst i 1932 og Peterborough United ble stiftet i 1934 og overtok stadionet.

I 1935 ble det bygget tak over én av seksjonene slik at omtrent 2000 tilskuere kunne stå tørt på kamp. Stadionet har blitt oppgradert i løpet av de neste årene, men den største endringen skjedde i 1990-årene da det ble bygget en helt ny seksjon med en kapasitet på 5000.

I 2001 ble banen gravd opp og det ble lagt to kilometer dreneringsrør og lagt 500 tonn grus og sand under det nye topplaget og nysådd gress.

I 2014 ble en ny seksjon, The Motorpoint Stand åpnet med kapasitet på .

Publikumsrekorden er på  tilskuere i en kamp i FA-cupen mot , fra den tiden det kun var ståtribuner på stadion.

## Tribuneseksjoner
Seksjoner med sponsornavn og kapasitet per juni 2025:
* Meerkat Family Stand, 
* Kings Power Solutions Stand 
* Weston Homes London Road End 
* GH Display Stand 

## Bilder av stadion

KPS Stand.jpg|Stadion sett fra King Power Solutions Stand august 2024
GH Display view.jpg|Stadion sett fra GH Display Stand august 2024


## Annen bruk av stadion
I 1939 ble det arrangert boksekamp mellom engelskmannen Eric Boon som forsvarte den britiske tittelen skotten Johnny McGrory. Det kom mer enn  tilskuere til kampen, noe som var ny rekord.

## Referanser


## Eksterne lenker
* 
* Side om stadionet hos Footballground Guide
Marco Di Vaio

**Marco Di Vaio** (født 15. juli 1976 i Roma) er en italiensk spiss som for tiden spiller i Montreal Impact. Han debuterte i serie A for Lazio 20. november 1994 mot Padova. 
Etter to og en halv sesong i Lazio ble han i november 1995 solgt til Hellas Verona i Serie B.  Det ble kun sju kamper og ett mål i Verona-klubben, deretter ble det to sesonger til i Serie B:  En sesong med Bari, og en med Salernitana.  Det var i Salernitana han slo igjennom, og scoret 21 mål på 36 kamper.  
Etter det gjorde han suksess i Parma, før han gikk til Juventus – med noe mindre suksess.  I de neste klubbene, Valencia, Monaco og Genoa hadde han mindre suksess, før han sesongen 2008/2009 fikk ny suksess i Bologna.

## Referanser


## Eksterne lenker
* 
*
Matroska

**Matroska** er et konteinerformat og en åpen, fri standard format for multimedia, et filformat som kan inneholde en ubegrenset antall av video, lyd, bilder eller spor for billedtekster innenfor et enkelt fil. Hensikten er å fungere som et universalt format for oppbevare vanlig multimediainnhold, eksempelvis filmer eller TV-programmer. Matroska tilsvarer lignende konsept i andre konteinerformat som AVI, MP4 eller ASF, men er fullstendig åpen i sine spesifikasjoner, med implementering bestående hovedsakelig av programvare som er åpen kildekode.

Matroska er et engelsk ord som er avledet fra det russiske ordet matrjosjka (russisk: матрёшка), det vil si russiske, sylindriske tredukker som inneholder nye, tilsvarende dukker inni seg i stadig mindre størrelser. Dette henspiller på en konteineraspektet av *matrjosjka* (media innenfor en form av media/en dukke innenfor en dukke). En løs oversettelse kan være forvirrende for russisktalende da det russiske ordet *matroska* (russisk матроска) faktisk viser til en matrosdress.

## Referanser

## Eksterne lenker
*
Sympistis

* gnistdagfly
* broket dagfly
* sotdagfly
* myrdagfly

**Dagfly** (*Sympistis* spp.) er en slekt av nattfly som tilhører underfamilien Oncocnemidinae. I noen klassifikasjoner blir de regnet til Cuculliinae.

## Utseende
Ganske små (vingespenn 22–30&nbsp;mm for de artene som forekommer i Norge) nattfly, forvingene gråspraglete, bakvingene mer eller mindre mørke.

## Levevis
Artene lever i åpne områder i fjellet eller langt mot nord. Larvene utvikler seg gjerne på ulike dvergbusker, for eksempel dvergbjørk, krekling og blåbær. Flere av artene bruker to år på larveutviklingen. De voksne sommerfuglener flyr om dagen i solskinn, gjerne rundt midtsommer.

## Utbredelse
Slekten er utbredt i de nordligste områdene av den palearktiske sone og Nord-Amerika, og i fjellområder lenger sør.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien dagfly, Oncocnemidinae
************** Slekten *Sympistis* Hübner, 1823
*************** *[[Sympistis besla]]* (Skinner & Mengel, 1892) – Nord-Amerika
*************** Myrdagfly, *[[Sympistis funebris]]* (Hübner, 1809)
*************** Gnistdagfly, *[[Sympistis heliophila]]* (Paykull, 1793)
*************** *[[Sympistis kolthoffi]]* (Aurivillius, 1890) – Nord-Amerika
*************** Broket dagfly, *[[Sympistis lapponica]]* (Thunberg, 1791)
*************** Sotdagfly, *[[Sympistis nigrita]]* (Boisduval, 1840)
*************** *[[Sympistis wilsoni]]* Barnes & Benjamin, 1924

## Kilder
* Norges sommerfugler – Nattfly https://web.archive.org/web/20070313195709/http://www.nhm.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/sympistis_heliophila.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/cuculliinae/sympistis/index.html
## Eksterne lenker
*
Ta ein kjangs!

***Ta ein kjangs!*** er debutalbumet til rockegruppa Stavangerensemblet, utgitt i februar 1980.

Albumet ble innspilt og mikset i Staccato Studio A/S, Stavanger, sommeren 1979.
Til tross for skespis til rock på dialekt, solgte albumet 15 000 eksemplarer på landsbasis i løpet av 1980.

Da *Ta ein kjangs!* ble utgitt på CD i 1992 (av plateselskapet Sonet), fulgte det med en bonus-CD med singleutgivelser fra 1978 og 1980.

## Sporliste
;Side en
# «Ein sjangs te» (Tor Salomonsen) – 3:22
# «Blyge Harry» (Bru/Roalkvam) – 4:03
# «Trega deg igjen» (Bru/Tang Wa) – 3:59
# «Kan'kje finna fingen» (Svein Tang Wa) – 3:48
# «Ein fine liden sang» (Tor Salomonsen) – 2:05
# «Vogt dem for hunden» (Bru/Roalkvam/Salomonsen/Tang Wa) – 5:04
;Side to
# «Jean Franskmann» (Svein Tang Wa) – 4:13
# «Perler for svin» (Bru/Salomonsen) – 3:14
# «Dyna med dun i» (Bru/Tang Wa) – 3:18
# «Kvikke kanin» (Bru/Tang Wa) – 3:09
# «I byn» (Roalkvam/Tang Wa) – 5:26

### Bonus CD
# «Storhaug Alle» (Bru/Roalkvam) – 2:42
# «Kan'kje finna fingen» (single versjon) (Svein Tang Wa) – 3:28
# «Vindunderlige nye Stavanger» (Svein Tang Wa) – 2:43

* Spor 1 ble gitt ut som single i 1980, med «I byn» som B-side.
* Spor 2 og 3 ble gitt ut som single i desember 1978.

## Medvirkende
### Stavangerensemblet
* Frode Rønli - sang
* Anders Bru - gitarer, kor, låtskriver, artwork, produsent, arrangement, coveridé 
* Reidar Larsen - piano, keyboard
* Gunnar Engen - bass
* Knut Køningsberg - trommer
### Øvrige medvirkende
* Ola Selvær - tekniker
* Sverre Henriksen - co-produsent, tekniker
* Audun Tveit - tekniker
* Dennis Otone - saksofon på *Perler for svin* og *Kvikke kanin*
* Skjalg Omdal - fotograf

## Eksterne lenker
* 
* Ballade – Stavangerensemblet
Kongsskogen videregående skole

**Kongsskogen videregående skole** er en offentlig videregående skole, etablert i 1969, som tilbyr tilrettelagt undervisning for elever i tiltak for sosiale, medisinske og psykiske vansker. Skolen holder til i leide lokaler i Gladengveien 3B på Ensjø. 

Skolen tilbyr opplæring innen utdanningsprogram for studiespesialisering med programområdene realfag og språk, samfunnsfag og økonomi. Elever med behov for tilrettelegging for andre typer vansker kan også søke. 

Kongsskogen er en av tre videregående skoler i Oslo som tilrettelegger for elever med sosiale og psykiske vansker. De andre er Eikelund videregående skole og Kirkeveien videregående skole.

## Historie
Kongsskogen videregående skole ble opprettet som sykehusskole for unge pasienter ved Dikemark sykehus i Asker i 1969. Tilbudet har endret seg fra psykiatri til psykiske og sosiale helseutfordringer. Skolen har fortsatt en avdeling på Dikemark sykehus for kombinasjon av skoletilbud og behandling for de sykeste pasientene.

## Rektorer
* 2018: Ann-Kristin Høgseth (fra Hersleb videregående skole).
* 2018: ass rektor Christine Wille Jordheim (midlertidig)
*2008-2017: Kari Pillgram Hansen (fra Stig skole)

## Referanser


## Eksterne lenker
* Hjemmesider
Bobbejaanland

**Bobbejaanland** er en fornøyelsespark i Lichtaart i Belgia. Den ble grunnlagt av sangeren, musikeren og entertaineren Bobbejaan Schoepen (1925–2010), og åpnet nyttårsaften 1961. Parken var opprinnelig ment som en konsertarena, men anskaffet etter hvert flere tivoliattraksjoner. Parken var i Schoepen-familiens eie frem til den i 2004 ble solgt til det spanske parkselskapet Parques Reunidos, som også eier de norske fornøyelsesparkene TusenFryd og Bø Sommarland. Bobbejaan Schoepen selv bodde i et hus i parken.

Parken har ifølge nettsidene over 50 attraksjoner.

## Referanser


## Eksterne lenker
*
Spica

**Spica** er den klareste stjernen i stjernebildet Jomfruen, på latin Virgo, og er den 15. klareste stjernen på himmelhvelvingen. Den er 260 lysår fra solsystemet. Spica er en blå kjempestjerne og den er også en dobbeltstjerne.

Man antar at det var Spicas bevegelser som gjorde det mulig for Hipparchus å oppdage presesjonen. Et tempel ved Teben i det gamle Egypt var orientert til Spica slik at dennes bevegelser over lang tid viste at jordaksen ikke pekte i nøyaktig samme retning. Også Nikolaus Kopernikus brukte Spica i sine målinger for å forske på presesjonen.

Spica ligger nær ekliptikken, og derfor kan Spica bli okkultert av månen og en sjelden gang av Venus. Forrige Venusokkultasjon var i 1783 og den neste vil komme i 2197
Silence (album)

***Silence*** er et album av det finske power metal-bandet Sonata Arctica. Det ble utgitt i 2001, og består av 14 sanger.

## Sporliste
# «…of Silence» &ndash; 1:17
# «Weballergy» &ndash; 3:51
# «False News Travel Fast» &ndash; 5:18
# «The End of This Chapter» &ndash; 7:01
# «Black Sheep» &ndash; 3:42
# «Land of the Free» &ndash; 4:24
# «Last Drop Falls» &ndash; 5:13
# «San Sebastian (Revisited)» &ndash; 4:37
# «Sing in Silence» &ndash; 3:51
# «Revontulet» &ndash; 1:32
# «Tallulah» &ndash; 5:20
# «Wolf and Raven» &ndash; 4:15
# «The Power of One» &ndash; 10:30
#;Bonusspor på remasterutgave fra 2008
# «Respect the Wilderness» &ndash; 3:52 (opprinnelig bonusspor kun på japansk utgivelse)
# «Peacemaker» &ndash; 3:31
# «Wolf and Raven 2008» &ndash; 4:25

## Eksterne lenker
*
Fresh Cream

***Fresh Cream*** er debutalbumet til Cream, gitt ut i desember 1966. Det var den første LP-utgivelsen til produsent Robert Stigwoods nye «uavhengige» plateselskap, Reaction Records. Det nådde nummer 6 i Storbritannia i februar 1967 og – etter hvert – nummer 39 i USA i august 1968. Den britiske versjonen utelot «I Feel Free» (deres daværende singel), mens USA-versjonen beholdt den, men den droppet «Spoonful». CD-gjenutgivelsen fra 2000 inneholder begge sangene i albumets løpende rekkefølge.

I 2003 ble albumet rangert som nummer 101 på *[[Rolling Stone]]* magazine's liste med de 500 største albumene noensinne.

## Sporliste listing
### Side en
# «I Feel Free» (Jack Bruce, Pete Brown) – 2:53
# «N.S.U.» (Bruce) – 2:43
#* **Sportittelen N.S.U. er akronymt for "[[Non-gonococcal urethritis|Non-Specific Urethritis]]". Det var også en bilfabrikant på 60-tallet, og Jack Bruce var litt av en bilentusiast.*
# «Sleepy Time Time» (Bruce, Janet Godfrey) – 4:20
# «Dreaming» (Bruce) – 1:58
# «Sweet Wine» (Ginger Baker, Godfrey) – 3:17
# «Spoonful» (Willie Dixon) – 6:30
#* *USA-utgaven utelot «Spoonful» og plasserte «I Feel Free» på begynnelsen av Side en*

### Side to
# «Cat's Squirrel» (Tradisjonell, arr. S. Splurge) – 3:03
# «Four Until Late» (Robert Johnson, arr. Eric Clapton) – 2:07
# «Rollin' and Tumblin'» (Muddy Waters) – 4:42
# «I'm So Glad» (Skip James) – 3:57
# «Toad» (Baker) – 5:11

## Personell
*Eric Clapton – Gitar, vokal
*Jack Bruce – Bassgitar, munnspill, vokal
*Ginger Baker – Trommer, perkusjon, vokal

## Referanser


## Eksterne lenker
* 
* Tekster til ''Fresh Cream''
Reisjärvi

**Reisjärvi** er en kommune i landskapet Norra Österbotten i Finland. Den grenser til kommunene Kinnula, Lestijärvi, Pihtipudas og Sievi. Kommunen er enspråklig finsk. Reisjärvi hadde .

## Referanser
Roy Thomas Baker

**Roy Thomas Baker** (1946–2025) var en engelsk plateprodusent, låtskriver og arrangør, mest kjent som produsent for en rekke store band og artister som Queen, Guns N' Roses, The Who, The Rolling Stones, David Bowie, Foreigner, Journey, Ozzy Osbourne, T. Rex, Dusty Springfield, Yes, Gasolin' og The Cars. En av hans aller mest kjente produksjoner er låten «Bohemian Rhapsody» med Queen. 
__TOC__
## Diskografi som produsent (utvalg)
* Nazareth: *[[Nazareth (album)|Nazareth]]* (1971) (lydtekniker)
* Nazareth: *Exercises* (1971)
* Gasolin': *Gasolin' 3* (1973)
* Queen: *[[Queen (album)|Queen]]* (1973)
* Gasolin': *Stakkels Jim*  (1974)
* Gasolin': *The Last Jim* (1974)
* Queen: *[[Queen II]]* (1974)
* Queen: *[[Sheer Heart Attack]]* (1974)
* Queen: *[[A Night at the Opera (album)|A Night at the Opera]]* (1975)
* Gasolin': *Gas 5* (1975)
* Ian Hunter: *Overnight Angels (1976)
* Gasolin': *Live sådan* (1976)
* Gasolin': *Efter endnu en dag* (1976)
* Gasolin': *What a Lemon* (1976)
* [[Dusty Springfield]] *It Begins Again* (1978)
* [[The Cars]]: *The Cars* (1978)
* Queen: *Jazz* (1978)
* [[Journey (band)|Journey]]: *Infinity* (1978)
* [[Yes]]: *«Golden Age»-Paris innspillingene* (ikke utgitt som eget album) (1979)
* The Cars: *Candy-O* (1979)
* [[Foreigner]]: *Head Games* (1980)
* The Cars: *Panorama* (1980)
* [[Alice Cooper]]: *Flush the Fashion* (1980)
* The Cars: *Shake It Up* (1981)
* Heavy Metal: *Motion Picture Soundtrack* (1982)
* [[Devo]]: *Oh, No! It's Devo* (1982)
* [[Cheap Trick]]: *One on One* (1982)
* Fast Times at Ridgemont High: *Motion Picture Soundtrack* (1983)
* Arnold Corns A.K.A. David Bowie:  *Man in the Middle* (1985)
* [[Elliot Easton]] (The Cars): *Change No Change* (2006)
* American Anthem: *Motion Picture Soundtrack*(1986)
* T'Pau: *Bridge of Spies* (utgitt som *T'Pau* i USA) (1987)
* [[Slade]]: *You Boyz Make Big Noize* (1987)
* [[Ozzy Osbourne]]: *No Rest for the Wicked* (1988)
* [[Dangerous Toys]]: *Hellacious Acres* (1989)
* [[The Stranglers]]: *10* (1989)
* [[Chris De Burgh]]: *Spark to a Flame* (1990)
* Shy: *Misspent Youth* (1990)
* The Stranglers: *All Twelve Inches* (1992)
* Wayne's World: *Motion Picture Soundtrack* (1992) 
* Mozart: *Mozart* (1994)
* Mozart: *Eve* (1995)
* Mozart: *Paris Is Dying...* (1996)
* Local H: *Pack Up the Cats* (1998)
* [[Hawkwind]]: *Hall of the Mountain Grill* (2001)
* Split Shift: *Tension* (2004)
* [[The Darkness]]: *One Way Ticket to Hell... And Back* (2005)
* [[The Smashing Pumpkins]]: *Zeitgeist* (2007)
* Robert Calvert: *Captain Lockheed and the Starfighters* (2007)
* Transformers: *Motion Picture Soundtrack* (2007)
* The Storm: *Where the Storm Meets the Ground* (2008)
* The Smashing Pumpkins: *American Gothic* (2008)
* [[Guns N' Roses]]: *Chinese Democracy'' (2009)

## Referanser


## Eksterne lenker
* 
* 
* 
* 
*  Mixonline.com – intervju med Roy Thomas Baker av Rick Clark, 1. april 1999.
*  Mixonline.com – intervju med Roy Thomas Baker av Paul Tingen, 1. mars 2006.
Karlö

**Karlö** (finsk: *Hailuoto*) er en øy og kommune i landskapet Norra Österbotten i Finland. Den grenser (vanngrense) til kommunene Haukipudas, Lumijoki, Oulunsalo og Siikajoki og Uleåborg. Øya Karlö er etter Fasta Åland og Kimitoön Finlands tredje største øy i Østersjøen. Kommunen er enspråklig finsk. Karlö hadde .

Karlö har fergeforbindelse med Oulunsalo på fastlandet. Om vinteren når fjorden er tilfrosset, kjører man på isen mellom øya og fastlandet. Rundt en tredjedel av Karlö er et fuglereservat.

## Se også
* Europas øyer

## Referanser


## Eksterne lenker
*
James Christy

**James Walter Christy** (født 1938) er en amerikansk astronom. 

Christy oppdaget 22. juni 1978 at planeten Pluto hadde en måne, som han kalte Charon. Oppdagelsen ble gjort ved å studere grundig forstørrelsen av en fotografisk plate av Pluto. Her så han at planeten hadde en svak kul på den ene siden. Denne platen var av andre blitt merket som søppel, da denne «kulen» ble antatt å være en feil ved kopieringen. Men Christy la merke til at det var bare Pluto som hadde denne «kulen», og ikke stjernene i bakgrunnen. Christy hadde tidligere erfaring med fotografier av dobbeltstjerner, så han konkluderte med at dette kunne være en måne. Beregninger av denne månens bane, samt fotografier tilbake til 1965, stadfestet til slutt at det var en måne. I ettertid har blant annet Hubble-teleskopet tydelig bekreftet oppdagelsen.

I 2008 ble asteroiden 129564 Christy oppkalt etter astronomen.
Age of Empires II: The Conquerors

***Age of Empires II: The Conquerors*** (ofte forkortet *AoC*) er utvidelsespakken til sanntidsstrategispillet *[[Age of Empires II: The Age of Kings]]*. Det er det fjerde spillet i *[[Age of Empires]]*-serien fra Microsoft Game Studios og Ensemble Studios. Utvidelsen introduserte fem nye sivilisasjoner (aztekere, mayaer, spanjoler, hunere og koreanere), fire nye kampanjer, elleve nye enheter, 26 nye teknologier, nye spillmodus, nye kart og forskjellige mindre modifiseringer til spilldelen.

## Forandringer i spilldelen
Utvidelsen introduserte også flere nye forandringer i spilldelen, blant annet de nye spillmodus som «Defend the wonder», «King of the Hill» og «Wonder Race». Flere nye kart der noen er basert på geografi fra den ekte verden, snølandskap og tropisk terreng ble inkludert. I selve spilldelen fikk man nå mulighet til å sette inn infanteri i rambukker. Noe som ga beskyttelse for infanteriet og økt hastighet og angrepsevne til rambukken. Skip fikk nå muligheten til å danne formasjoner for mer effektiv strid.

Mikroforvaltning er gjort lettere ved hjelp av en forbedret kunstig intelligens hos landsbyboere og beleiringsvåpen. Landsbyboere vil nå automatisk samle ressurser hvis de bygger bygninger for ressurssamling, og siege onagers vil ikke skyte hvis dette kan skade egne enheter. Automatisk fornying av gårder etter de er oppbrukt fjernet samtidig mye av tiden man trengte å bruke på å styre dette. Man fikk også muligheten for å chatte med spillere (enten allierte eller alle) for bedre kommunikasjon mellom spillere.

## Kampanjer
Fire nye enspillerkampanjer ble lagt til denne utgivelsen. Disse er basert på Atilla sin maktkamp, Montezuma sitt forsvar mot Hernán Cortés og eventyrene til El Cid. Den fjerde kampanjen «Battles for the Conquerors» er en samling med enkeltscenarier basert på viktige historiske slag. Blant annet kan du spille «slaget ved Agincourt», «slaget ved Hastings», slaget ved Noryang og sagaen om « Eirik Raude».

## Nettspill
I juni 2006 ble CD-ROM seksjonen av «The MSN Gaming Zone» avsluttet for *Age of Empires*-spillere. Det finnes flere andre servere for *Age of Empires II: The Conquerors* på nettet. Microsoft har offisielt omdirigert nettspilldelen til GameSpy Arcade.
## Referanser


## Eksterne lenker
* 
* Age of Kings Heavengames
* AoCZone - Internasjonal «Age of Empires II» miljø
Cirkus Agora

**Cirkus Agora** er et norsk omreisende sirkus som ble etablert i 1989 av direktør Jan-Ketil Smørdal, som da var 25 år gammel. Agora ble slått konkurs i november 2008. De startet opp igjen i mars 2009 og turnerte en periode under sjangeren nysirkus, uten dyr i manesjen. Konkurs etter sesong.

I 2012 oppstod Cirkus Agora i lite format som show på scenen ved fornøyelsesparken Tusenfryd.

I 2017 startet Cirkus Agora turne på vestlandet., og senere reiste de Norge rundt. I 2018 og 2019 turnerte de Norge rundt, fra Lindesnes i sør til Nordkapp i Nord.

Cirkus Agora måtte grunnet Covid-19 avlyse sesongen 2020. Agoras cirkusdirektør underholdt derfor eldre som bodde på sykehjem i Bergensområdet.

## Historie
Agoras første sirkusforestilling var i Hamar, den 14. april 1989.

## Referanser
Live Cream

***Live Cream*** er et konsertalbum med Cream, gitt ut i 1970. Dette albumet består av fire livespor spilt inn i 1968 og et studiospor «Lawdy Mama» fra 1967. Instrumentalsporet for «Lawdy Mama» har den samme akkordprogresjonen som sangen «Strange Brew» med en annerledes vokal og gitarsolo av Eric Clapton.

## Sporliste

### Side en
# «N.S.U.» (Bruce) –10:15
#*Spilt inn 10. mars 1968, Winterland, San Francisco.
# «Sleepy Time Time» (Bruce, Janet Godfrey) –6:52
#*Spilt inn 9. mars 1968, Winterland, San Francisco.

### Side to
# «Sweet Wine» (Ginger Baker, Godfrey) –15:16
#*Spilt inn 10. mars 1968, Winterland, San Francisco.
# «Rollin' and Tumblin'» (Muddy Waters) –6:42
#*Spilt inn 7. mars 1968, The Fillmore, San Francisco.
# «Lawdy Mama» (Tradisjonell, arr. Eric Clapton) –2:46
#*Studioinnspilling fra Disraeli Gears innspillingene, 1967

## Personell
***[[Jack Bruce]]** – Bassgitar, hovedvokalist, munnspill
***[[Eric Clapton]]** – Gitar, vokal
***[[Ginger Baker]]** – Trommer, perkusjon, vokal

## Eksterne lenker
*
Flettemosefamilien

* Ctenidioideae
* Hypnoideae
* Pylaisioideae

**Flettemosefamilien** (latin: *Hypnaceae*) er en gruppe av bladmoser.

## Slekter og arter (utvalg)
* *[[Hypnum]]*
** Flettemose (*Hypnum cupressiforme*)
* *[[Vesicularia (bladmoser)|Vesicularia]]*
** Javamose (*Vesicularia dubyana*)
** Juletremose (*Vesicularia montagnei*)

## Referanser


## Eksterne lenker
* 
* http://delta-intkey.com/britms/www/hypnacea.htm
* http://www.itis.gov/servlet/SingleRpt/SingleRpt?search_topic=TSN&search_value=16299
Christian Poulsen

**Christian Bjørnshøj Poulsen** (født 1980) er en dansk fotballspiller, som spiller for den danske klubben FC København. Han har spilt over 90 A-landskamper for Danmarks landslag og scoret seks mål (per juni 2012). Han ble kåret til Årets Fotballspiller i Danmark i 2005 og 2006 og den første som har klart det 2 år på rad siden den kåringen startet i 1961.

Den 4. september 2010 ble han utnevnt til kaptein for det danske landslaget, som følge av at tidligere kaptein, Jon Dahl Tomasson, valgte å si nei til landslaget etter VM 2010.

## Heder og ære
* Årets lag: 2001, 2002, 2005, 2006, 2007, 2008, 2009
* Efterårets profil i Superligaen: 2001
* Årets Fund i dansk idrett: 2001
* Årets U21-talent: 2001
* Årets spiller i FC København: 2002
* Årets spiller (Spillerforeningen): 2005, 2006
* Sommerens beste kjøp i Primera Division: 2006
* Årets spiller (Kåret av DBU og TV2): 2006

## Titler
* Dansk mester (Superligaen) 2000/01 med FCK
* Uefa Intertoto cup 2003 og 2004 med Schalke 04
* DFB-Ligapokal 2005 med Schalke 04
* UEFA Super Cup 2006 med Sevilla FC
* UEFA-cupen 2007 med Sevilla FC
* Copa del Rey 2007 med Sevilla FC
* Supercopa de España 2007 med Sevilla FC

## Referanser


## Eksterne lenker
* 
*
Goodbye (Cream-album)

***Goodbye*** (også kalt ***Goodbye Cream***) er det siste originalalbumet fra supergruppen Cream, utgitt i 1969. Albumet består av tre studioinnspillinger og tre liveinnspillinger. Det var bandets eneste album som nådde nummer 1 på UK Albums Chart. Det nådde nummer 2 på US Album Chart.

## Sporliste
### Side 1
:1. «I'm So Glad» (Skip James) – 9:13 *)
:2. «Politician» (Jack Bruce, Pete Brown) – 6:20 *)

### Side 2
:3. «Sitting on Top of the World» (Chester Arthur Burnett) – 5:04  *)
:4. «Badge» (Eric Clapton, George Harrison) – 2:47
:5. «Doing That Scrapyard Thing» (Bruce, Brown) – 3:18
:6. «What a Bringdown» (Ginger Baker) – 3:57

### Inkludert på senere CD-utgivelser
:7. «Anyone For Tennis» (Eric Clapton, Sharp) – 2:37

*) Spilt inn live på The Forum, Los Angeles, 19. oktober 1968.
 
## Musikere
* Jack Bruce – Bassgitar, hovedvokalist, piano og Hammondorgel på «Doing That Scrapyard Thing» og «What a Bringdown»
* Eric Clapton – Gitar, vokal
* Ginger Baker – Trommer, perkusjon, vokal

### Gjestemusikere
* Felix Pappalardi – Piano, Mellotron, bassgitar på «What a Bringdown»
* George Harrison (kreditert som «L'Angelo Misterioso») – Rytmegitar og bakgrunnsvokal på «Badge»

## Trivia
* J-pop trioen Missile Innovation parodierte coveret på deres singel «Odoro yo Honey».

## Eksterne lenker
*
Lumijoki

**Lumijoki** er en kommune i landskapet Norra Österbotten i Finland. Den grenser til kommunene Karlö, Limingo, Oulunsalo og Siikajoki. Kommunen er enspråklig finsk. Lumijoki hadde .

## Referanser


## Eksterne lenker
* 


Fil:Lumijoki Church 2006 07 26.JPG|Lumijoki kirke
Fil:Lumijoki Church Interior 2006 07 26.JPG|Interiørbilde Lumijoki kirke
Fil:Lumijoki Church Communion Cup 2006 07 26.JPG|Kalk (1751)
Saint George Gingerland

**Saint George Gingerland** er et *parish* (distrikt) sydøst på øya Nevis i øystaten Saint Kitts og Nevis.
Juletremose

**Juletremose** er en art i gruppen bladmoser.
Det er en plante som lever i ferskvann.
I likhet med sin slektning javamose, er den en populær akvarieplante, men ikke like hardfør.

Når lysforholdene er gode og mosen vokser på et fast objekt, danner den formasjoner som minner om spisse, små bartrær. Under dårlige lysforhold eller hvis den flyter fritt, vokser den mer kaotisk og ligner mer på javamose.

## Eksterne lenker
* 
*  https://web.archive.org/web/20111012061635/http://akvaforum.no/plante.cfm?id=1185
*  http://theaquariumwiki.com/Vesicularia_montagnei 
*  http://sinu.science.nus.edu.sg/species.php?genus=Vesicularia&species=montagnei
*  http://www.aquatic-eden.com/2006/10/vesicularia-montagnei-christmas-moss.html
*  http://www.aquamoss.net/Christmas-Moss/Christmas-Moss.htm
Saint James Windward

**Saint James Windward** er et *parish* (distrikt) nordøst på øya Nevis i øystaten Saint Kitts og Nevis.

## Eksterne lenker
*
Stangeriaceae

* Slekter og arter: se teksten

**Stangeriaceae** (latin) er en familie av nakenfrøede planter og best representert i Australia og Afrika, med en rekke habitater i subtropisk og fremfor alt tropisk klima. Familien har to kjente slekter og tre kjente arter.

Stangeriaceae er én av tre kjente familier innenfor gruppen av konglepalmer, men mer forskning gjenstår for å klassifisere de mange artene eksakt. 

*Stangeriaceae* er oppkalt etter dr. Max William Stanger (1812–1854) og oppstod trolig i Gondwanaland. De er sørlige og har forekomster i Afrika *(Stengeria)* og Australia *(Bowenia)*, med fossiler fra jura-tiden i Argentina. 

Forskjellen mellom slektene er at *Stangeria* har en tydelig midtribbe langs senter av bladene, mens *Bowenia* ikke har noen slik uttalt midtribbe. Ellers har begge slektenes arter store blader som er flikete og minner om bladene til visse arter av bregner.

## Taksonomi
Den taksonomiske plasseringen av familien og de kjente slektene og artene innenfor familien *Strangeriaceae* omfatter blant annet:

* ** ''Underklasse: [[Cycadopsida]] (Cycadopsida)'' **, 11 slekter, 300–305 arter
** **Orden:** *[[Konglepalmer]] (Cycadales)* 
*** **Stangeriafamilien** *(Stangeriaceae)*, to slekter, tre arter
**** Stangeriaslekten *(Stangeria)*
***** *[[Stangeria eriopus]]* – Sør-Afrika, Mosambik
**** Boweniaslekten *(Bowenia)*
***** *[[Bowenia serrulata]]* – Queensland, Australia
***** *[[Bowenia spectabilis]]* – Queensland, Australia
***** *Bowenia eocenica* (utdødd)
***** *Boweina papillosa* (utdødd)

## Eksterne lenker
* 
* Fossil-funn av konglepalmer – en oversikt.
Deneb

**Deneb** er den klareste stjernen i stjernebildet Svanen. Den er den 19. klareste stjernen på himmelhvelvingen. Deneb er en hvit kjempestjerne.

Deneb har absolutt størrelsesklasse på – 7, som er en av de sterkeste lysende stjerner som er kjent. Den er blå-hvit av farge. Lysintensiteten er 60 000 ganger vår egen sol. Avstanden fra solsystemet er noe usikker, men man regner med en avstand på 1550 lysår, selv om anslagene varierer mellom 1340 lysår og 1840 lysår. Størrelsen er også usikker, man anslår stjernens diameter til 200-300 ganger soldiameteren. Hvis den var plassert der sola er i dag, ville den nå forbi Jordas bane. Overflatetemperaturen er på 8400 Kelvin og stjernens masse er 20-25 solmasser.

Disse stjernedataene viser at stjernen vil ha et kort livsløp og vil sannsynligvis utvikle seg til en supernova i løpet av noen få millioner år. Stjernens har en betydelig solvind, og et massetap som er ca. 100 000 ganger mer enn vår egen sol taper i masse.

Deneb har navnet sitt fra arabisk dhaneb, som betyr "hale". Opp gjennom tiden har den hatt andre navn : Arided, Arrioph og Aridif, men disse navnene brukes ikke lenger.
Riksmøte

**Riksmøte** er i historisk sammenheng møter som ble holdt av et lands adel og representanter for stendene. Slike møter ble holdt i middelalderen.
I Norge har riksmøter vært holdt i Oslo/Kristiania, Bergen og Bud (i Møre og Romsdal), men i Bud har møtet bare vært en gang.

## Se også
* Riksråd
* Landsmøte

## Referanser
Charlotte Undset

**Charlotte Undset**, født **Marie Nicoline Charlotte Gydh** eller *Gyth* (1855–1939), var forfatteren Sigrid Undsets mor. 

Hun var datter av den velstående kanselliråd, juristen Peter Andreas Gyth og ble selv en anerkjent tegner og akvarellmaler med oppdrag som dekoratør for Den Kongelige Danske Porcelænsfabrik. Senere oversatte hun sin manns avhandlinger til fransk og illustrerte dem med presise tegninger. Hun ga datteren Sigrid skissebøker med når hun gikk tur på Bygdøy eller i Kalundborg og oppmuntret henne til å tegne det hun så.  

I 1881 giftet hun seg med arkeologen Ingvald Undset, en kjent vitenskapsmann som døde allerede i 1893 og etterlot henne med de tre døtrene Sigrid, Ragnhild og Signe. Ragnhild ble født i 1884, etter at familien hadde flyttet til Norge fra Danmark. I 1887 ble Signe født. 

Charlotte bodde som nygift med sin mann i Roma, i via de Monte Tarpeo 73 oppe på Kapitolhøyden. Hun skrev hjem til en venninne: «*Gid I kunne vandret med os her i den evige stad, paa [[Forum Romanum]] mellem tempelruinerne og søjlerne, hvor vår fødder endnu kan betræde de samme mosaikgulve og fliser, hvorpaa [[Julius Cæsar|Cæsar]] og Brutus gik.*» Der gikk hun gravid med Sigrid som hadde kommet til verden i Roma om ikke Ingvald var blitt så syk at de valgte å dra nordover. De bosatte seg først i hennes barndomshjem, «Gyths gård» i Kalundborg med adresse Torvet 12, da hun nedkom med sitt første barn.

I 1925 da Charlotte fylte 70 år, inviterte Sigrid Unset sin mor og sin eldste sønn Anders på reise til Roma. Tolv år gamle Anders Svarstad (1913–1940) var jo født der. Sist Charlotte var i Roma, gikk hun gravid med Sigrid. Etter at Sigrid Undset konverterte til katolisismen, konverterte også moren i en alder av 73 år.

## Referanser
Pudasjärvi

**Pudasjärvi** er en by og kommune i landskapet Norra Österbotten i Finland. Den grenser til kommunene Ijo, Uleåborg, Utajärvi, Puolanka, Suomussalmi, Taivalkoski, Posio og Ranua. Kommunen er enspråklig finsk. Pudasjärvi hadde .

## Referanser



Fil:Pudasjarvi museo.jpg|Pudasjärvi museum
Fil:Iso-Syote 2008 03 15.JPG|Iso-Syöte alpinanlegg
Kempele

**Kempele** er en kommune i landskapet Norra Österbotten i Finland. Den grenser til Uleåborg, Limingo og Tyrnävä. Kommunesenteret ligger bare 10 kilometer sør for sentrum av Uleåborg. Kommunen er enspråklig finsk. Kempele hadde .

## Referanser


## Eksterne lenker
* 


Fil:Kempele Church 2006 07 24.JPG|Kempele kirke
Fil:Kempele railway station.jpg|Kempele jernbanestasjon
Fil:Kempele.kuntakilpi.jpg|Skilt
Saint Thomas Lowland

**Saint Thomas Lowland** er et *parish* (distrikt) nordvest på øya Nevis i øystaten Saint Kitts og Nevis.
Yli-Ii

**Yli-Ii** er en tidligere kommune i landskapet Norra Österbotten i Finland. Den grenset til kommunene Haukipudas, Ijo, Pudasjärvi og Uleåborg. Kommunen var enspråklig finsk. Yli-Ii hadde .

Kommunene Haukipudas, Kiminge, Oulunsalo og Yli-Ii ble 1. januar 2013 slått sammen med Uleåborg.


Fil:YLI-II.jpg|Veiskilt
Fil:Stone Age Village Model Kierikki Yli-Ii.JPG|Steinalderby


## Referanser
Evan Almighty

***Evan Almighty*** er en komedie fra 2007 og en oppfølger til filmen *[[Bruce Almighty]]* fra 2003. Den ble regissert av Tom Shadyac og hadde  Steve Carell, Lauren Graham og John Goodman i rollene. I tillegg var Morgan Freeman tilbake i sin rolle som Gud fra forgjengeren. 

## Handling
Etter at han nettopp ble valgt inn i kongressen i New York, bestemte den tidligere nyhetsankeren Evan Baxter (Steve Carell) seg for å flytte fra Buffalo til en forstad i nordre del av Virginia, der han innleder sin kampanje med at han kommer til å forandre verden, uten å forklare hvordan han har tenkt å gjøre dette.

På hans første oppdrag møter han Marty (John Michael Higgins), Rita Daniels (Wanda Sykes) og kongressmannen Chuck Long (John Goodman). Etter hans ankomst, begynner merkelige ting å skje:

* Dyr begynner å følge etter Evan uten noen spesiell grunn.
* Han får et skjegg som vokser helt ut igjen når han barberer seg.
* Åtte ledige plasser i Evans nabolag blir kjøpt i hans navn.
* Gammelt verktøy og treverk blir sent til huset hans.
* Nummeret "614" dukker opp overalt hvor han går.

Evan skjønner fort at tallene har en sammenheng med et vers i 1. mosebok, der Gud ber Noa bygge en ark. Senere dukker Gud (Morgan Freeman) opp og kommanderer Evan til å bygge en rekonstruksjon av Noas ark i forkant av en syndeflod. Familien hans tror han først lider av en midtlivskrise, men senere mistenker sønnene hans at noe større er på vei og hjelper Evan i konstruksjonen av arken, mens kona hans Joan (Lauren Graham) hjelper ikke til. Gud dukker opp igjen og forteller at floden vil komme klokken 12 den 22. september.

## Rolleliste
* Steve Carell som Evan Baxter
* Morgan Freeman som Gud
* Lauren Graham som Joan Baxter
* John Goodman som Kongressmedlem Chuck Long
* Wanda Sykes som Rita Daniels
* John Michael Higgins som Marty Springer
* Jonah Hill som Eugene Tenanbaum
* Jimmy Bennett som Ryan Baxter
* Graham Phillips som Jordan Baxter
* Johnny Simmons som Dylan Baxter
* Molly Shannon som Eve Adams
* Ed Helms som Ed Carson
* Maile Flanagan som Postbud
* Jon Stewart som seg selv

## Eksterne lenker
* 
* 
* Evan Almighty på Filmweb
Hyadene

**Hyadene** er en stjernehop som ligger i et 3.5° stort område rundt og vest for Aldebaran. En rekke av stjernene er synlige uten kikkert. Hopen inneholder ca. 130 medlemmer med lysstyrke 9 eller sterkere. Det er lokalisert rundt 153 lysår (47 pc) unna Solen. Den består grovt sett av en sfærisk gruppe av hundrevis av stjerner som deler samme alder, samme opprinnelse, kjemisk sammensetning og bevegelse gjennom verdensrommet. Den er så nær oss at det ved første øyekast kan være vanskelig å forestille seg den som noe annet enn en uvanlig stor tilfeldig ansamling av stjerner. I en prismekikkert ser man et mylder av stjerner i området. Synet blir spesielt flott fordi sterke og rød-orange Aldebaran er i samme felt. Det finnes medlemmer av denne stjernehopen som er hele 24° fra hverandre på himmelen. 

Hyadene beveger med samme hastighet gjennom verdensrommet i retning av et punkt noen få grader øst for Betelgeuse i Orion. Stjernene fjerner seg fra jorda med en hastighet på ca. 40 km/s. Det er avstandsøkningen som gjør at stjernene ser ut til å samle seg i dette punktet i Orion. Om 50 millioner år vil Hyadene være en svak stjernehop. Vi må da bruke kikkert for å se den godt.

Hyadene er en av de viktigste stjernehopene på himmelen fordi den er så nær jorda at vi kan måle avstanden til den ganske nøyaktig. Verdien er ifølge *Burnham’s Celestial Handbook* 130 lysår til sentrum av hopen. Dette er viktig blant annet fordi slike hoper inneholder mange stjerner. Den relative fordelingen av lysstyrker og spektra til stjernene i slike hoper forventes derfor å være omtrent den samme for hoper med samme alder. Av samme grunn forventer man at de sterkeste stjernene i hoper som ligner hverandre har omtrent lik lysstyrke. Disse tingene kan man bruke til å beregne avstanden til fjernere hoper dersom man kjenner avstanden til de nærmeste hopene. Man kan også finne stjernehoper i andre galakser slik at disse kan brukes sammen med andre metoder for å anslå avstanden til disse galaksene. 

En annen viktig ting med at Hyadene er så nær oss, er at vi kan observere også små/svake stjerner som er usynlige for oss i fjernere hoper. På denne måten får vi et bedre bilde av hele hopen enn det vi ellers gjør. Dette forteller oss mye om hvordan stjernedannelse skjer i store gasskyer. 

Vi finner ingen tåkerester rundt stjernene i Hyadene slik vi gjør i Pleiadene. Dette kommer av at Hyadene er en mye eldre stjernehop enn Pleiadene. En alder på 400 millioner år er foreslått. Stjernedannelsen er derfor ferdig for lenge siden slik at større konsentrasjoner av gass ikke finnes lenger. Dette ser vi også ved at hopen ikke inneholder noen blå kjempestjerner med høy overflatetemperatur slik som Pleiadene gjør. Dette er nemlig svært store stjerner som lever korte, men intense liv, og som derfor bare kan forekomme i stjernehoper hvor stjernedannelse fremdeles pågår eller sluttet for kort tid siden.

## Referanser


## Litteratur
* Andresen, Birger (Desember 1999): «Den flotte tyren. (Taurus)», *'Corona*. Medlemsblad for Trondheim Astronomiske Forening og Autronica Astronomiske Forening, nr. 4, desember 1999

## Eksterne lenker
* 
*
Abrostola

* grått neslefly
* brungult neslefly

**Neslefly** (*Abrostola* spp.) er en slekt av nattfly som tilhører underfamilien Plusiinae. To arter har forekommet i Norge, men mye tyer på at brungult neslefly er utdødd i dag.

## Utseende
Middelsstore (vingespenn 32–36&nbsp;mm for de artene som forekommer i Norge) nattfly, forvingene gråspraglete med et bredt, ensfarget midtfelt avgrenset av markerte, svarte mellomlinjer. Forkroppen har et par høyt oppstående skjelldusker nær framkanten. Bakvingen er grå, lysere ved roten. Larvene er nakne, med en pyramideformet knøl på bakerste kroppsledd, mer eller mindre grønne.

## Levevis
De to artene som har forekommet i Norge har begge larver som lever på brennesle (*Urtica dioica*). De overvintrer som pupper. De voksne sommerfuglene har lange flygeperioder som dekker det meste av sommeren.

## Utbredelse
Slekten er utbredt i tropisk Afrika, i den palearktiske sone og i Nord-Amerika. I Norge er grått neslefly vanlig i Sør-Norge, mens brungult neslefly trolig er utdødd i landet.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien metallfly, Plusiinae
************** Slekten *Abrostola* Ochsenheimer, 1816
*************** *[[Abrostola agnorista]]* Dufay, 1956
*************** *[[Abrostola asclepiadis]]* (Denis & Schiffermüller, 1775)
*************** *[[Abrostola canariensis]]* Hampson, 1913
*************** *[[Abrostola clarissa]]* (Staudinger, 1900)
*************** grått neslefly, *Abrostola tripartita* (Hufnagel, 1766)
*************** Brungult neslefly, *[[Abrostola triplasia]]* (Linnaeus, 1758)

## Kilder
* Norges sommerfugler – Nattfly https://web.archive.org/web/20070313195709/http://www.nhm.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/abrostola_tripartita.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/plusiinae/abrostola/index.html
## Eksterne lenker
*